**TÁPIÓGYÖRGYE KÖZSÉG POLGÁRMESETRÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-testület**

2015. augusztus 31-én tartandó **nyílt** ülésére

**1. Napirendi pont:**

Tárgy: **Előterjesztés Községi Gondozási Központban fizetendő díjak megállapítására**

Előterjesztő: Varró István polgármester

Készítette: Turóczi István Zoltánné jegyző

Mellékletek száma: db

Tárgyalta: Pénzügyi Bizottság

Az előterjesztés elfogadásához **egy szavazás** szükséges:

1. A határozathoz **névszerinti minősített többségi** szavazás

szükséges.

**Tisztelt Képviselő-testület!**

Az Önkormányzat fenntartásában és működtetésében van a Községi Gondozási Központ, ahol jelenleg 25 főt látnak el.

**Az ellátottak által fizetendő díjakat az alábbi jogszabályok szabályozzák:**

a szociális igazgatásról szóló 1993. évi III .törvény (a továbbiakban: Sztv.) 92/B.§

(1) A személyes gondoskodást nyújtó szociális intézmény állami fenntartója

*a)* konkrét összegben meghatározza az ***intézményi térítési díjat;***

**Sztv. 115. §** (1) Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. ***Az intézményi térítési díj összege nem haladhatja meg a szolgáltatási önköltséget.*** Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

(2)A kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt a megállapodás megkötésekor írásban tájékoztatja. ***A személyi térítési díj nem haladhatja meg az intézményi térítési díj összegét.***

(3) ***A személyi térítési díj összege önkormányzati intézmény esetén a fenntartó rendeletében foglaltak szerint,*** egyéb esetben a fenntartó döntése alapján ***csökkenthető, illetve elengedhető, ha a kötelezett jövedelmi és vagyoni viszonyai ezt indokolttá teszik.***

*117.§ (2) Tartós bentlakásos intézményi ellátás esetén az intézményi ellátásért fizetendő személyi térítési díj meghatározása során meg kell állapítani az ellátást igénylőre vonatkozó jövedelemhányadot. A jövedelemhányad nem haladhatja meg az ellátott havi jövedelmének*

*a) 50%-át a rehabilitációs célú lakóotthoni elhelyezést,*

*b) 80%-át az a) pont alá nem tartozó egyéb tartós elhelyezést*

*nyújtó intézmények esetén.*

A jelenleg hatályos önkormányzati rendelet a 13/2012.(XI.27.)számú, amit a 2014. december 18. napján megtartott ülésén módosított a Képviselő-testület 2015. január 01. napjától az alábbi díjakat állapítja meg:

1. *A Térítési díj rendelet 2.§ (1) Átmeneti, és ápolást, gondozást nyújtó tartós bentlakásos elhelyezés intézményi térítési díjai az alábbiak szerint módosulnak:*
2. *napi térítési díj 2.990,-Ft/fő (bruttó)*
3. *havi térítési díj 89.700,- Ft/fő (bruttó)*
4. *A Térítési díj rendelet 2.§ (2) bekezdése az alábbiak szerint módosul:*

*„Felnőtt szociális étkeztetés igénybevételének bruttó intézményi térítési díjai*

*a)szociális jövedelemtől függetlenül 580,-Ft/fő/nap (bruttó)*

*b)napi háromszori étkezés igénybevétele 1.000,-Ft/fő/nap (bruttó)*

Tehát a szociális alapon történő ellátáshoz való hozzájárulás nincs differenciálva. A 2015. január 01. napján hatályba lépett törvénymódosítás lehetővé teszi, hogy az ***intézményi térítési díj*** számítása ne a szolgáltatási önköltség és az állami támogatás különbözeteként kerüljön megállapításra, hanem a szolgáltatási önköltség az intézményi térítési díj felső határa. Ez azt jelenti, hogy magában foglalhatja az intézmény felújítási és karbantartási költségeit is.

A módosítás a fenntartók számára rugalmasabb térítési díj megállapítást tesz lehetővé, másrészt hangsúlyosabbá teszi az öngondoskodás elvének érvényesülését azok esetében, akik jövedelmi és vagyoni helyzetük alapján erre képesek.

A 2015 évi költségvetése a Gondozási Központnak 69.638,- e Ft. A 25 ellátottra vetitve az intézményi térítési díj: 232.126,-Ft lehetne maximálisan, a jelenlegi 89.700,-Ft-tal szemben

**Tisztelt Képviselő-testület!**

Kérem az előterjesztésem megtárgyalására.

Tápiógyörgye, 2015. augusztus 27.

Varró István

polgármester